La data de 5 martie 2024, polițiștii din cadrul Secției de Poliție Rurală nr. 4 Dorohoi au oprit pentru control, pe drumul comunal DC 68, din comuna Leorda, un autoturism condus de un tânăr, de 19 ani, din județul Suceava, care transporta material lemnos. În urma verificărilor efectuate s-a stabilit faptul că acesta transporta aproximativ doi metri cubi de material lemnos, fără documente legale de proveniență sau transport. Tânărul a fost sancționat contravențional cu amendă în cuantum de 1000 de lei, iar ca măsură complementară a fost dispusă confiscarea materialului lemnos.